Hellen Onsando Obiri

| Mitalit | Mitalit | Mitalit |  |
| --- | --- | --- | --- |
|  Hellen Obiri sisäratojen MM-kilpailuissa Istanbulissa 2012. |  Hellen Obiri sisäratojen MM-kilpailuissa Istanbulissa 2012. |  Hellen Obiri sisäratojen MM-kilpailuissa Istanbulissa 2012. |  |
Maa:   Kenia
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Rio de Janeiro 2016 | 5 000 metriä |  |
|  Hopeaa | Tokio 2020 | 5 000 metriä |  |
|  Pronssia | Pariisi 2024 | Maraton |  |
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2017 | 5 000 metriä |  |
|  Kultaa | Doha 2019 | 5 000 metriä |  |
|  Hopeaa | Eugene 2022 | 10 000 metriä |  |
|  Pronssia | Moskova 2013 | 1 500 metriä |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Istanbul 2012 | 3 000 metriä |  |
|  Hopeaa | Sopot 2014 | 3 000 metriä |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Kultaa | Århus 2019 | henk. koht. |  |
|  Hopeaa | Ärhus 2019 | joukkue |  |
| Yleisurheilun Afrikan-mestaruuskilpailut  | Yleisurheilun Afrikan-mestaruuskilpailut  | Yleisurheilun Afrikan-mestaruuskilpailut  |  |
|  Kultaa | Marrakech 2014 | 1 500 metriä |  |
|  Kultaa | Asaba 2018 | 5 000 metriä |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Gold Coast 2018 | 5 000 metriä |  |
Hellen Onsando Obiri (s. 13. joulukuuta 1989) on kenialainen keskimatkojen juoksija ja kestävyysjuoksija. Hän on maailmanmestari ja olympiamitalisti.
Obiri sijoittui 1 500 metrillä kymmenenneksi Daegun MM-kilpailuissa 2011. Istanbulin MM-hallikilpailuissa 2012 hän voitti kultaa 3 000 metrillä ajalla 8.37,16. Lontoon olympialaisissa 2012 hän sijoittui 1 500 metrillä kahdeksanneksi. Moskovan MM-kilpailuissa 2013 hän saavutti pronssia 1 500 metrillä ajalla 4.03,86. Sisäratojen MM-kilpailuissa Sopotissa 2014 hän sai hopeaa 3 000 metrillä ajalla 8.57,72. Hän voitti 1 500 metrin Afrikan-mestaruuden 2014 ajalla 4.09,53. Rio de Janeiron olympialaisissa 2016 hän saavutti hopeaa 5 000 metrillä ajalla 14.29,77.
Lontoon MM-kisoista 2017 Obiri voitti 5 000 metrin maailmanmestaruuden ajalla 14.34,86. Hän sijoittui neljänneksi 3 000 metrillä sisäratojen MM-kilpailuissa Birminghamissa 2018. Hän voitti samana vuonna 5 000 metrillä kultaa Kansainyhteisön kisoissa ajalla 15.13,11 ja Afrikan-mestaruuskilpailuissa ajalla 15.47,18. Hän voitti maastojuoksun maailmanmestaruuden Århusissa 2019 ja sai hopeaa joukkuekilpailussa. Hän voitti 5 000 metrin maailmanmestaruuden Dohassa 2019 ajalla 14.26,72. 10 000 metrillä hän sijoittui viidenneksi. Vuonna 2021 järjestetyissä Tokion olympialaisissa hän saavutti 5 000 metrillä hopeaa ajalla 14.38,36 ja sijoittui 10 000 metrillä neljänneksi silloisella ennätyksellään 30.24,27. Eugenen MM-kilpailuissa 2022 hän saavutti 10 000 metrillä hopeaa ennätysajallaan 30.10,02.
Obiri on keskittynyt vuodesta 2022 lähtien yhä enemmän maantiejuoksuihin. Hän voitti Bostonin maratonin 2023 ja 2024 sekä New Yorkin maratonin 2023. Pariisin olympialaisissa 2024 hän saavutti maratonlla pronssia ennätyksellään 2.23.10.
Obiri juoksi 3 000 metrin Afrikan ennätyksen 8.20,68 Dohassa 9. toukokuuta 2014. Hän juoksi saman matkan sisäratojen Kenian ennätyksen 8.29,99 Tukholmassa 6. helmikuussa 2014. Hän juoksi Kenian ennätyksen 5 000 metrillä 14.18,37 Roomassa 8. kesäkuuta 2017 ja maililla 4.16,15 Lontoossa 22. heinäkuuta 2018.